
Tisztelt Képviselő-testület!

Molnár Gábor (Martfű, Munkácsy u. 118 sz.) a tulajdonában lévő martfűi 074/109 hrsz-ú szántó művelési ágú ingatlanát ajándékba kívánja adni önkormányzatunknak.
Az erre vonatkozó ajándékozási szerződés tervezete, valamint a terület térképe, a tulajdoni lap másolat előterjesztésem melléklete.
Amennyiben a Képviselő–testület elfogadja az ajándékot és ezzel a tulajdonba kerülés mellett dönt, az ingatlant a forgalomképes vagyonkörbe szükséges besorolni, forgalmi értékének meghatározásához ingatlanforgalmi szakértői véleményt kell beszerezni.
Kérem a Tisztelt Képviselő–testületet az előterjesztést tárgyalja meg és az alábbi határozati javaslatot fogadja el.

Határozati javaslat:
Martfű Város Önkormányzata Képviselő-testületének
……. /2016.(…….) határozata
[bookmark: _GoBack]A martfűi 074/109-hrsz-ú ingatlan felajánlásáról
Martfű Város Önkormányzata Képviselő-testülete megtárgyalta a martfűi 074/109-hrsz-ú ingatlan önkormányzati tulajdonba vételére vonatkozó előterjesztést és az alábbiak szerint döntött:
1. Martfű Város Önkormányzata ajándékba elfogadja a martfűi 074/109hrsz-ú szántó területet. Az ingatlanforgalmi szakértői vélemény beszerzésének költségeit az önkormányzat biztosítja a 2016. évi költségvetésének általános tartalékkerete terhére.
2. A Képviselő- testület felhatalmazza a polgármestert az e határozat mellékletét képező ajándékozási szerződés aláírására. 
3. Az önkormányzat tulajdonába került területet a forgalomképes vagyonkörbe kell besorolni, a szakértő által meghatározott forgalmi értéken.
Az önkormányzat vagyonrendeletét a tulajdonba került vagyontárggyal 2016. szeptember 30-ig ki kell egészíteni.

Erről értesülnek:
1. Jász-Nagykun-Szolnok Megyei Kormányhivatal
2. Valamennyi képviselő helyben
3. Molnár Gábor Martfű, Munkácsy u. 118 sz.
4. Pénzügyi és Adóügyi Iroda 
5. Műszaki Iroda
6. Irattár

Martfű,2016. július 14.


Dr. Papp Antal
polgármester

Látta: Szász Éva jegyző

